इंटरनेट-मोबाइल और ट्रेनें बंद, दंगाइयों को गोली मारने के आदेश; मेघालय में भी कुकी-मैतेई समुदाय के छात्र भिड़े
Manipur Violence Situation Update; Adivasi Protest March Vs Police | Manipur News मणिपुर में बुधवार को आदिवासियों के प्रदर्शन के बाद हिंसा भड़क गई थी। शुक्रवार को पुलिस ने बताया कि हालात अब ठीक हैं, लेकिन 8 जिलों में कर्फ्यू जारी है
मणिपुर में मैतेई आरक्षण विवाद को लेकर भड़की हिंसा के बाद शुक्रवार को यहां हालात नियंत्रण में हैं। राज्य के 16 में से 8 जिलों में कर्फ्यू जारी है। सेना के 55 कॉलम और असम राइफल्स की टुकड़ी तैनात कर दी गई है। हिंसा में अब तक कुछ लोगों के मारे जाने की सूचना है। हालांकि, इसे लेकर अब तक कोई पुष्टि नहीं की गई है। सौ से ज्यादा लोग घायल हैं।
मोबाइल इंटरनेट बेमियादी रूप से बंद कर दिया गया है। दंगाइयों को देखते ही गोली मारने के आदेश दिए गए हैं। साथ ही मणिपुर जाने वाली ट्रेनों को रोक दिया गया है। सेना के मुताबिक, अब तक राज्य में 11 हजार से ज्यादा लोगों को राहत कैंपों में शिफ्ट किया गया है।
मणिपुर के बाद मेघालय में भी झड़प, 16 गिरफ्तार 
मेघालय की राजधानी शिलांग में भी कुकी और मैतेई समुदाय के कॉलेज स्टूडेंटस में झड़प हो गई। बताया जा रहा है कि दोनों समुदाय के बीच मारपीट भी हुई। पुलिस ने इस मामले में 16 लोगों को गिरफ्तार किया है।
तस्वीरों में देखें... मणिपुर में हिंसा और उसके बाद के हालात...
इस घटना से जुड़े अपडेट्स 
बुधवार को मार्च के दौरान हुई थी झड़प, जो हिंसा में बदली
मणिपुर में ऑल इंडिया ट्राइबल स्टूडेंट यूनियन ने बुधवार को ट्राइबल सॉलिडेरटी मार्च बुलाया था। इसी दौरान आदिवासी और गैर-आदिवासी समुदायों में झड़प हो गई। आदिवासी समुदाय उस मांग का विरोध कर रहा था, जिसमें डिमांड की जा रही है कि गैर-आदिवासी मैतेई समुदाय को शेड्यूल ट्राइब (ST) का दर्जा दिया जाए।
मणिपुर हाईकोर्ट ने राज्य सरकार को निर्देश दिया है कि मैतेई समुदाय की डिमांड पर विचार करे और 4 महीने के भीतर केंद्र को रिकमंडेशन भेजे। इसी आदेश के बाद आदिवासी और गैर-आदिवासियों के बीच हिंसा शुरू हो गई।
11 हजार लोग बेघर: सेना ने रातभर ऑपरेशन चलाकर लोगों को सुरक्षित कैंप्स में भेजा
हिंसा के कारण चूराचांदपुर जिला सबसे अधिक प्रभावित हुआ है। उपद्रवियों ने राज्य के 8 जिलों में सैकड़ों मकान-दुकानों सहित दो दर्जन चर्च को जला दिया।
हिंसा में सबसे ज्यादा चूराचांदपुर जिला प्रभावित हुआ है। 11 हजार लोग बेघर हुए हैं। सेना ने रात भर ऑपरेशन चला कर लोगों को सुरक्षित कैंप्स में भेजा है। बेघर 5000 लोगों को चूराचांदपुर, 2000 को इंफाल घाटी अन्य लोगों को टेंग्नोउपाल के कैंप्स में भेजा गया है। सेना के हेलिकॉप्टर निगरानी कर रही है।
4 प्वाइंट्स में जानिए, पूरा विवाद 
हिंसा से जुड़ी भास्कर की ये खास खबरें भी पढ़ें...
1. मणिपुर CM के प्रोग्राम से पहले आगजनी-तोड़फोड़, पुलिस ने धारा 144 लगाई
मणिपुर के चुराचांदपुर में मुख्यमंत्री के कार्यक्रम से एक दिन पहले प्रदर्शनकारियों ने सभा स्थल पर जमकर तोड़फोड़ और आगजनी की है। दरअसल, मुख्यमंत्री एन बीरेन सिंह चुराचांदपुर जिले के न्यू लमका इलाके में एक जिम और खेल सुविधा केंद्र का उद्घाटन करने वाले थे। पूरी खबर पढ़ें...
2. मणिपुर में धारा 144 लगने के बावजूद प्रदर्शनकारी सड़कों पर उतरे
मणिपुर के चुराचांदपुर में फिर से हिंसा हुई। धारा 144 के बावजूद प्रदर्शनकारी सड़क पर उतर आए। जिसके बाद पुलिस और प्रदर्शनकारियों के बीच झड़प हुई। इस दौरान पुलिस ने आंसू गैस के गोले भी छोड़े। ये हिंसा सीएम बीरेन सिंह के कार्यक्रम से पहले हुई तोड़फोड़ और आगजनी के बाद हुई। पूरी खबर पढ़ें...